JUVENIL FEMENÍ 1-2 EF Manu Lanzarote\nPartit corresponent a la jornada 6 de Preferent Femení Juvenil, disputat al CEM Teixonera Vall d’Hebron i arbitrat per la col·legiada Couso Cuadrado.\nEl Juvenil Femení no ha pogut guanyar en l'últim partit de la temporada a La Teixonera i ha cedit davant un Femení Manu Lanzarote que arribava a la cita amb la permanència en joc. Les de Juli García no han estat encertades durant la primera meitat i malgrat que han reaccionat a la segona amb un golàs d'Ari Lozano que ha esperonat l'equip, no han aconseguit acabar remuntant els dos gols visitants.\nA les cerveseres els ha costat des de l'inici trobar la seva millor versió, i les terrassenques, molt intenses sobre la gespa i necessitades de punts, han aconseguit incomodar l'equip i trepitjar l'àrea contrària amb més facilitat. Flopi i Judith ho han provat amb xuts llunyans, però a les vermelles els ha estat difícil retenir la pilota i trobar la suficient clarividència per trenar accions d'atac, i les visitants han acabat avançant-se amb un gol de bella factura anotat per Lucía amb una tir amb poc angle des del lateral de l'àrea que ha superat a Patrícia.\nNomés tornar de vestidors, les de l'estrella han encaixat el segon gol a la sortida d'un córner que s'ha enverinat i que després d'estavellar-se al travesser ha deixat una pilota solta al segon pal que ha aprofitat Carla Carmona. Tot i el contratemps, l'equip ha seguit lluitant amb orgull i Ari Lozano, amb un xut molt llunyà que ha sorprès la portera visitant, ha aconseguit retallar distàncies al marcador quan encara quedaven quinze minuts per jugar.\nEl gol ha esperonat l'equip, que ha reaccionat i ha buscat amb insistència l'empat fins al xiulet final. Blanca l'ha tingut amb un xut des de la frontal, i també Flopi amb una bona conducció que ha culminat amb un tir que no ha trobat porteria. L'ocasió més clara ha estat per Lídia, amb un remat creuat que ha aturat la portera, i Desi ha tingut l'última, que ha marxat per sobre el travesser.\nFinalment, però, les cerveseres no han trobat recompensa a l'embranzida final i faltant només una jornada pel final de la temporada, se situen cinquenes del grup 1 de Preferent Femení Juvenil amb 28 punts. El diumenge vinent (18 h) tancaran el curs visitant el Sabadell.\n8. Núria Pon\n12. Lucía C.\n28. Paula C.\n32. Paula G.\n10. Lucía L.\n19/06 · 18:45


El ple aprova la posada en marxa de la gestió i manteniment de les deixalleries i la planta de voluminosos | Reusdigital.cat diari de Reus. Notícies i actualitat del Camp de Tarragona\nSón lots del contracte de la brossa adjudicats al Taller Baix Camp\n22 d'Abril de 2021, per Marc Busquets\nUn camió aboca residus en una deixalleria, en una imatge d'arxiu\nEl ple d'aquest dijous ha debatut i aprovat la modificació dels termes de la pròrroga del contracte de la brossa, en concret pel que fa als lots 2 i 3 (relatius a la gestió de les deixalleries i la planta de voluminosos), per tal que el Taller Baix Camp, que n'ha resultat la societat adjudicatària, pugui operar les tasques corresponents. Cs i el regidor no adscrit, Raúl Meléndez, hi han votat a favor; mentre, cupaires i socialistes s'han abstingut (18 a 9). L'altre gran lot, referent als serveis de neteja de l’espai públic i serveis de recollida de residus, va ser adjudicat a Valoriza i roman pendent de la resolució del Tribunal català de contractes del sector públic.\nTant el regidor no adscrit, Raúl Meléndez, com la portaveu de Cs, Débora García, han intervingut per anunciar el seu vot favorable a la proposta plantejada pel govern. "És normal que el Taller Baix Camp vulgui poder començar els serveis que té adjudicats", ha fet constar la taronja. La cupaire Marta Llorens, al seu torn, ha apuntat que "l'Ajuntament torna a ser en mans de Fomento de construcciones y contratas" (FCC) i ha alertat el govern que si el recurs d'aquesta empresa prospera, "haurem de tornar a fer front a un seguit de tràmits per licitar de nou el contracte" de la brossa. Per tot plegat, la independentista ha revelat l'abstenció del seu grup en la votació.\nEl socialista Andreu Martín, per part seva, ha manifestat que "si bé estem d'acord amb allò que es planteja" des del govern, "el cert és que seguim a l'espera de saber què passa amb el lot principal", relatiu aquest al servei de recollida de residus com a tal. El cap de l'oposició ha revelat que dies enrere es va fer la consulta pertinent per saber en quin estat es trobava el recurs de Fomento, i que "no va ser fins fa poc que se'ns va dir que som a les portes de conèixer la resolució" del Tribunal català de contractes del sector públic.\nAixí, el que s'ha plantejat a la sessió plenària és que els lots en qüestió s'excloguin del contracte amb FCC (en pròrroga) per tal que el Taller Baix Camp pugui operar tot allò que té adjudicat. La gestió i manteniment de les deixalleries es va adjudicar al Taller Baix Camp per 273.871 euros anuals; i la gestió, explotació i manteniment de la planta de voluminosos per 196.954,82. El contracte encara va contemplar un quart lot, d'integració tecnològica, adjudicat a Tradia Telecom SAU per un import de 37.800 euros anuals.\nVa ser al gener quan FCC va interposar el recurs pel resultat del concurs del contracte de la brossa a Reus, el que va comportar l'aturada de la posada en marxa del nou servei fins que el tribunal es pronunciï. Per tot plegat, actualment segueix sent Fomento de construcciones y contratas l'empresa que s'encarrega de recollir els residus a la ciutat.\nA banda, cal assenyalar que l'actual contracte (validat però recorregut) es va haver de licitar en dues ocasions. A la primera hi va haver empreses que van impugnar alguns dels punts del plec de clàusules. Després del dictamen del Tribunal català de contractes del sector públic, que va tombar els recursos que es van presentar a excepció d'un, el plec en qüestió es va haver de modificar i sotmetre de nou a l'aprovació del ple municipal (el juny de 2020) abans de licitar-lo un altre cop.\nL'aprovació, en aquest cas, va ser el desembre de l'any passat, per adjudicar el servei a la UTE Valoriza Servicios Medioambientales Romero Polo, per un pressupost de 10.642.435,92 euros (més IVA) anuals, durant el termini d'una dècada.\nSurt a licitació la millora de les instal·lacions de les deixalleries


Al menú lateral, o bé més avall, a la pàgina, trobareu les rutes que hem preparat en piragua pel riu Ebre en el seu pas per les Terres de l'Ebre.\nAquí teniu alguns consells per als que no heu practicat mai aquest esport.\nEstiu: portar pantaló curt o banyador, camiseta i calçat que es pugui mullar. També tovallola i roba de recanvi (que podeu deixar al cotxe per després).\nHivern: (utilitzem piragües "tancades", amb "tapabanyera", on el piragüista no es mulla gens), pantaló llarg, samarreta de màniga llarga, impermeable i calçat que es pugui mullar al entrar o sortir del caiac. Si fa fred hauríeu de portar roba tèrmica o, si en fa molt, neoprè.\nPorteu també tovallola, roba i calçat, de recanvi.\nSi no heu fet mai piragüisme, us aconsellem anar en piragua "individual", ja que s’aprèn amb més facilitat. També podeu pujar en una piragua "doble" amb una persona que tingui una mica d'experiència.\nEls nens o nenes, fins a 10 anys, han de pujar en una piragua "doble" amb un adult, i els menors de 8 anys, poden pujar en una piragua de 3 o 4 places en uns petits seients centrals al mig de dos adults.\nÉs molt important portar protecció solar (crema protectora), gorra o barret i repel.lent d’insectes.\nTambé es aconsellable portar aigua o beguda i alguna cosa per menjar (fem una aturada per descansar, a meitat de la ruta).\nPerò sobretot, no oblideu l’esperit d’aventura i l’entusiasme per la natura, imprescindible per a deixar-se portar per les Beniemocions que us esperen i què, segurament, no us deixaran indiferents.


Cerca hotels a prop de Estació de Tren Berlin Schönefeld\nEstació de Tren Berlin Schönefeld és només un dels molts llocs per descobrir de Berlín Habitacions d'hotel oferides a les tarifes més baixes a Agoda.com moltes d'elles a prop de Estacions de tren, metro i autobús. Les opcions d'allotjaments a prop de Estació de Tren Berlin Schönefeld varia enormement desde luxosos hotels a assequibles cases d'hostes. Les reserves d'Hotel es fan fàcilment amb les reserves segures online d'Agoda.com per hotels propers a Estació de Tren Berlin Schönefeld. Les útils eines de recerca i l'ampla informació d'hotels a la pàgina de ciutat de Berlín fan fàcil trobar hotels disponibles. Amb més de 2 milions de comentaris de clients, més viatgers estan triant Agoda.com per reservar hotels a prop de Estació de Tren Berlin Schönefeld.\nHotels a prop de Estació de Tren Berlin Schönefeld el més proper\nEls millors hotels prop de Estació de Tren Berlin Schönefeld


Visita de l’escriptora Dolors Garcia Cornellà – Escola Diocesana de Navàs\nDivendres passat ens va visitar l’autora del llibre que hem llegit aquest trimestre a 1r d’ESO: Diumenge al matí als peus del salze.\nEn aquest llibre, una colla d’amics es retroben 4 anys després d’haver acabat 6è de primària i desenterren una capsa dels records. Aquesta capsa amaga, però, un terrible secret, el nom del company o companya que es va dedicar a fer-los passar un mal curs. Una mala ànima que els perjudicava en tot allò que podia.\nL’autora ens va explicar anècdotes al voltant de la creació del llibre, com el fet que agafa fotos d’internet per crear-se la imatge física dels personatges i que sense saber-ho va fer que un dels seus protagonistes fos el Justin Bieber. També ens va confessar en quina casa s’havia inspirat per escriure el llibre o com eren d’importants per a ella les lectures que havia fet de joveneta.\nUs en deixem un fragment per si en teniu curiositat i decidiu que és una bona lectura per aquest estiu:\n“Si algú els hagués observat des de fora, hauria vist un grup d’amics i amigues que recordaven el temps d’escola i feien plans de futur entre la complicitat, la confiança i l’amistat. Però, vistos de prop, alguna cosa no encaixava. Hi havia, surant en la invisibilitat, unes quantes partícules de revenja, unes quantes més de recel, un grapat de cèl·lules d’odi i un corrent d’aire de malfiança entre alguns membres d’aquella colla.”\n13Des 13 Desembre, 2021\nGuanyadors del logo “eTwinning”\nProjectes europeus Llegeix més\nXerrada del Josep Ferrer al grup de 3r d'ESO A. Projecte... Llegeix més\n22Gen 22 Gener, 2021\nEtwinning 1r ESO Llegeix més\nProjecte Bosc a 1r d'ESO Llegeix més\nPàddel i tennis Llegeix més\n29Set 29 Setembre, 2014\nEl divendres dia 26 de setembre, l’EDN va participar en les... Llegeix més\nRebem la visita del Salvador Busquets, alcalde de Navàs\nEl Salvador Busquets explica als alumnes de 3r d'ESO quins són... Llegeix més\n01Des 1 Desembre, 2017\n4t ESO imatges: Dia internacional per l’eliminació de la violència enver les dones\nEls alumnes de 4t d’ESO dins de l’assignatura d’Informàtica han elaborat... Llegeix més


EU afirma que Sáenz de Santamaría es burla dels ciutadans de les Illes en la seva visita a Palma | Web de Esquerra Unida de les Illes Balears\nEU afirma que Sáenz de Santamaría es burla dels ciutadans de les Illes en la seva visita a Palma\npor EUIB | Nov 18, 2014 | EUIB | 0 Comentarios\n– Beneeix la tasca de l’escolanet Bauzá com abans ho havia fet Rajoy amb Matas.\n– No permet preguntes de la premsa ni escolta els representants de Balears diu NO.\nLa vicepresidenta del govern espanyol, Soraya Sáenz de Santamaría ha fet una visita electoralista a Palma per explicat davant un molt reduït i “selecte” auditori les bondats del seu programa de desmantellament de les administracions i serveis públics i ha aprofitat per alabar la tasca de l’escolanet Bauzá al que ha definit com el seu alumne preferit, que ha anat fins i tot més enllà del que se li demanava des de La Moncloa. Resulta sorprenent veure com els dirigents del PP estatal no aprenen dels seus errors i quan venen a les “colònies” d’ultramar repeteixen quasi les mateixes paraules, com quan Rajoy posava Matas com a exemple del què ell volia per a Espanya.\nSáenz de Santamaría s’ha mostrat entusiasmada pels estalvis que ha fet Bauzá en l’administració autonòmica. Que això s’hagi fet a costa de reduir les prestacions públiques als habitants d’unes illes en les quals la pobresa i la marginació augmenten dia a dia, no ha semblat importar-li mínimament. Com tampoc li ha importat la reducció de les retribucions de la generalitat dels treballadors públics, mentre apujava el sou del seu equip de Presidència, o que els tribunals hagin anul·lat gran part dels acomiadaments i s’hagi estat pagant salaris per no fer res.\nEn canvi, la vicepresidenta no ha dit ni una paraula del maltractament ofensiu que fan els PGE a les Illes, que es queden un any més a la coa de les inversions. No consta que el dòcil Bauzá hagi aprofitat l’avinentesa per a reclamar noves inversions, que són tan necessàries. Segurament si ho hagués fet, no hauria rebut les alabances que li va prodigar la vicepresidenta.\nEU considera indignant l’acte de propaganda electoral que es va produir ahir al Consolat de la Mar. Venir a Palma i no dir ni una sola paraula dels problemes que afecten els ciutadans de les Illes, la resolució dels quals depèn del govern central, és ofensiu. Que no accepti les preguntes de la premsa o que no es digni a rebre les peticions de la plataforma Balears diu no, és una burla a la ciutadania i un comportament antidemocràtic inacceptable.\nPerò si el comportament de Sáenz de Santamaría és ofensiu, el del president Bauzá, és completament indigne. Després d’esperar més de cinc mesos per a ser rebut per la vicepresidenta per tractar el tema de les prospeccions, que va ser l’excusa que va donar per haver ordenat als parlamentaris del PP Balear que votassin en contra de les propostes d’aturar-les, no ha aconseguit cap compromís, ni una sola paraula, ni tan sols que rebés els representants de Balears diu NO.\nLa tramitació dels PGE es troba ja a l’última fase i no hi haurà cap millora de les inversions a les Illes, ja han anunciat que eliminarien l’esmena que varen aprovar per error. Pel que fa a les prospeccions, continuen tramitant-se sense que hi hagi cap indici de què vulguin aturar-les, el govern del PP està completament entregats a les empreses petrolieres i no dubten ni tant sol en enviar l’Armada contra les protestes pacífiques, però Bauzá i Sáenz de Santamaría es dediquen a alabar-se mútuament i no escolten ningú, tret del reduïdíssim cercle d’amics. Pura propaganda, per a no parlar de res del que interessa a la ciutadania, per a no contestar cap pregunta, la vicepresidenta bé s’hauria pogut quedar a La Moncloa.


Estarellas presenta ‘Tast’, una mostra de la seva obra després de cinc anys sense exposar | Ajuntament de Capdepera\nestarellas presenta tast una mostra de la seva obra despres de cinc anys sense exposar\nEstarellas presenta ‘Tast’, una mostra de la seva obra després de cinc anys sense exposar\nLa primera activitat organitzada és el «Tast» de Mateu Estarellas, el qual exposarà al Centre Melis durant el mes d’agost del 2019, mes que es reserva a artistes locals. En aquest «Tast» es pot veure com es tanca una època i se n’obri una altra, passar del joc amb l’abstracció sobre un plànol cromàtic al joc de la concreció, i el canvi propi d’un moment nou en la vida i obra de l’artista en el qual es fermen les idees al llenç amb rotunditat i valentia, la necessitat d’expressar els dubtes i certeses del jo.\nEstarellas proposa una pintura madura que, a més de mostrar el passeig de les figures per l’espai pictòric, mostra el llenguatge pictòric de forma menys conceptual i més tangible. La subtilitat poètica d’Estarellas continua present però la idea artística es manifesta més obertament en la dignitat de les formes i la força de la gamma cromàtica.\nA la presentació de «Tast» hi ha estat present el batle de Capdepera, Rafel Fernández, i la regidora del Centre Melis, Lorena Molinillo, a part de veïnats i amics de l’artista. "Tast", tal i com va dir Estarellas, és una mostra de la seva pintura després de cinc anys sense exposar però encara ha de preparar les obres que exposarà a L'Estiu de Can Melis.


Rajoy ofereix reformar el finançament però no s’entrevista amb Puig | Espanya | EL PAÍS Catalunya\nRajoy ofereix reformar el finançament però no s’entrevista amb Puig\nXimo Puig acusa el president de “profunda deslleialtat institucional” per no reunir-se amb ell\nEls populars valencians donen per finalitzada l’etapa de dol després del 24-M\nValència 3 OCT 2015 - 14:43\tCEST\nIsabel Bonig, presidenta del PP valencià, saluda Mariano Rajoy durant la convenció del partit a València. MÒNICA TORRES\nEl president del Govern espanyol i dirigent nacional del Partit Popular, Mariano Rajoy, s'ha mostrat aquest dissabte disposat a negociar un nou sistema de finançament autonòmic "per a tothom" i "per consens", no per la imposició de ningú. Ho ha fet quan falta poc per a les eleccions generals, el 20 de desembre, en un acte convocat a València pel PP de la Comunitat Valenciana i enmig de les crítiques del president de la Generalitat, Ximo Puig, que li retreu que no hagi tingut temps per reunir-se amb ell i parlar de reformar el finançament.\nLa presidenta del PP valencià, Isabel Bonig, també ha reivindicat davant de Rajoy un "finançament just" per als valencians. "La necessitem i ho saps", li ha dit la dirigent popular al president del Govern central.\nRajoy visita València per participar en un acte de partit sense atendre les crides que el president Ximo Puig li ha llançat des de la seva arribada al càrrec per dialogar sobre les qüestions polítiques que afecten ambdues administracions. Puig ha recriminat a Rajoy aquest mateix matí "la profunda deslleialtat institucional" amb la qual està tractant els valencians per no aprofitar el seu breu pas per la capital valenciana per reunir-se amb ell i abordar un calendari sobre la reforma financera.\n"El Govern d'Espanya està actuant de manera profundament deslleial amb els valencians", ha defensat Puig, que ha assegurat que volen un camí de "diàleg i lleialtat" amb el Govern espanyol i no arribar als tribunals per reclamar un finançament just.\nEl ministre d'Afers Exteriors, José Manuel García-Margallo, convidat a la convenció del PP valencià, ha sortit al pas dels retrets de Puig i s'ha mostrat convençut que tant Rajoy com Puig poden entendre's per solucionar problemes com la reforma del finançament.\nMargallo ha dit que no sap si es pot concertar pròximament aquesta trobada en funció de les agendes de tots dos. "No hi ha cap problema perquè es vegin i s'entenguin", ha comentat. "Són dues persones moderades que poden parlar, entendre's i solucionar els problemes que tenim, entre d'altres, el molt agut del sistema de finançament autonòmic", ha afegit.


“Ser a la presó ja em pren prou vida per, a sobre, seguir fumant” CRISTINA CALDERER\nLa Roca del VallèsEl Daniel Corpas fa cinc anys que va ingressar a la presó de Quatre Camins per diversos robatoris i en fa 25 que és fumador. Va començar fumant un paquet diari i, sent reclús, n’ha arribat a fumar prop de dos. “Aquí tenim molt de temps lliure i fumar t’ajuda a omplir les hores i a no pensar”, explica. Però ara s’ha decidit a deixar-ho per salut i diners. “Ser a la presó ja em pren prou vida per, a sobre, seguir fumant”, reflexiona. Qui també està convençut de deixar-ho és l’E.M., un altre pres que prefereix no identificar-se. Fa 28 anys que fuma i l’equip mèdic del centre li ha aconsellat que ho deixi estar perquè és hipertens. Tot i així, creu que li costarà, perquè a la presó el tabac l’ajuda a socialitzar-se. A més, Quatre Camins té una desena de màquines expenedores.


La FAE i la FADEA signen un acord p...\nLluís Marín, amb “sensacions mo...\nLa FAE i SISMIC s’uneixen pels pr...\nL’equip de fons treballa per adap...\nL’equip nacional per a la pròxim...\nCarlitos Aguareles Loan deixa la co...\nTreball específic de tècnica per ...\nLa FAE i la FADEA signen un acord per donar suport a l’evolució esportiva de Roger Puig\nAvui ha tingut lloc a la seu de la FAE la signatura del conveni de col·laboració entre la Federació Andorrana d’Esquí (FAE), la Federació Andorrana d’Esports Adaptats (FADEA) i l’esquiador Roger Puig, per tal d’impulsar l’evolució esportiva de l’esportista andorrà.\nLluís Marín, amb “sensacions molt bones”\nLluís Marín va tornar de l’estada a Les Deux Alpes (França) de fa unes setmanes amb molt bones sensacions. El surfista, que va tornar d’aquesta manera a trepitjar la neu, es va retrobar amb el seu estat natural després de set mesos.\nLa FAE i SISMIC s’uneixen pels pròxims quatre anys\nAvui ha tingut lloc la signatura del conveni de col·laboració entre la Federació Andorrana d’Esquí (FAE) i SismicActive Wear S.L., que vestirà els equips de la Federació.\nL’equip de fons treballa per adaptar-se a un calendari condicionat per la pandèmia\nL’equip d’esquí de fons de la FAE s’ha presentat avui per explicar com quedaran configurats els blocs, així com per fer unes primeres pinzellades del que serà la temporada de competició, la qual estarà sempre condicionada a l’evolució de la pandèmia pel COVID-19. En tot cas, hi haurà el bloc format per Irineu Esteve i Carola Vila, que competiran en Copa del Món ell i en Copa d’Europa ella, i el bloc de joves (EEBE), amb Ona Ferrando, Quim Grioche i la incorporació d’enguany de Gina del Rio.\nL’equip nacional per a la pròxima temporada\nAvui s’han presentat els equips de la FAE per a la pròxima temporada en esquí alpí. Són 12 esquiadors (8 homes i 4 dones), que conformen l’equip nacional. L’acte ha tingut lloc al simulador situat al Centre de Tecnificació d’Ordino, amb la presència del director d’alpí, Max Tissot, el representant de la Junta de la FAE, Lluís Ruiz, així com tècnics i esportistes. L’esdeveniment ha servit també per estrenar la nova roba d’estiu de la casa SISMIC.\nCarlitos Aguareles Loan deixa la competició\nCarlitos Aguareles Loan ha pres la decisió de deixar l’alta competició. El rider, que representava el freestyle andorrà en les competicions internacionals, ha decidit canviar el rumb impulsat per un desig d’obrir noves metes, però també obligat pel pes de les lesions que, en les últims anys, l’impedien una major projecció i evolució en la seva disciplina. Ara, la FAE treballa per acabar de tancar l’estructura de freestyle, patrocinada per Vall Banc, amb nous valors.\nTreball específic de tècnica per als joves de l’equip de fons\nEl grup EEBE de l’equip d’esquí de fons va realitzar fa uns dies un treball específic per millorar la tècnica de l’especialitat. Les joves de l’equip, Ona Ferrando i Gina del Río, així com Quim Grioche, van fer diferents sessions a la Rabassa amb rollerski.


La pols - Garcia Alonso Llatzer - Central\nEl pare s’ha mort. Això és el que ha sentit en Jacob quan ha despenjat el telèfon, tot i que dos minuts més tard se n’ha oblidat per complet. Ni tan sols ho ha comunicat a la seva germana Ruth, amb qui conviu temporalment.\nAquest és el principi del llarg dia i mig que passa des de la mort del pare fins al seu enterrament. Són unes hores intenses per a cadascun dels personatges, que mostren les veritats més humanes que sovint ens entossudim a amagar en un text guardonat amb el Premi de la Crítica de Barcelona 2014 i el Premi Crítica Serra d’Or 2015.\nOtros títulos de Llàtzer Garcia Alonso\nGarcia Alonso, Llàtzer La pols 12,50 €\nOtros lectores que han leído La pols, han escogido


Els restauradors de Barcelona reclamen poder obrir de forma presencial fins a les nou de la nit - MésEconomia\nEl Gremi critica la "discriminació" del sector i veu "il·lògic" que el Govern mantingui el tancament\nImatge de la terrassa d'un restaurant de Castelldefels\nEl Gremi de Restauració de Barcelona ha criticat aquest dilluns la “discriminació que pateixen els bars i restaurants de Catalunya”, que tenen l’activitat suspesa i ara un nou horari més limitat per al repartiment a domicili i la recollida de menjar per culpa del toc de queda. En un comunicat, el Gremi assegura que el Govern hauria de substituir el tancament actual “per la represa de l’activitat de la restauració, de forma presencial” entre les sis del matí i les nou del vespre. “La reobertura hauria de ser immediata”, assegura el director del Gremi, Roger Pallarols, que considera que s’ha demostrat “la manca d’efectivitat de la mesura, ja que els contagis continuen augmentant”.\nEl Gremi considera “il·lògica” l’actitud del Govern de la Generalitat, i aposta per allargar el repartiment a domicili fins a les onze de la nit “per poder donar servei a les persones que acaben de treballar a les nou i que encara han de tornar als seus domicilis”.\nD’altra banda, el Gremi critica que el Govern ha fet “curt amb els 40 milions d’euros per compensar les pèrdues que ha generat el tancament de la restauració” durant 15 dies. En aquest sentit, apunten que l’ajut màxim per NIF és de 1.500 euros “i no és té en compte si l’empresa té un únic establiment o més d’un”.\nA més, consideren que “la burocràcia resulta desmesurada” i preveuen que l’ingrés efectiu dels diners no arribin “fins al primer o segon trimestre del 2021”. També creuen que restauració i estètica no haurien de tenir les mateixes condicions ja que els costos dels primers “són molt més elevats”.\n“Creure que una almoina, que probablement no arribarà ni als 1.000 euros, pot pal·liar les pèrdues que arrossega la restauració sembla una broma de mal gust”, afirma Pallarols.


Per que Linux? - Apunts\nVenia cap a la feina pensant amb l’ordinador que tinc que instalar-li a la meva filla Maria… per suposat, vullc posar-li un Linux amb tota una colecció de ferramentes i jocs educatius orientats a xiquets menuts (edubuntu, vaja). La meva dona diu que no, que li pose Windows, que tots els jocs de Mickey Mouse, Barbie i demés històries son per a Windows… i te raó, pero igual em dona.\nEn tot cas… d’ahi he passat a pensar que em porta a voler instalar Linux. Quines son les raons? Podria donar-ne unes quantes, de caracter ideològic, de caracter tecnic, estètic… però buscant dins meu la raó que mes m’imposa es la de la gratitut, una gratitut que m’ha portat fins la fidelitat.\nEs molt senzill d’entendre. Durant aquests últims 13 o 14 anys, des del 95, he vingut gastant Linux. Amb ell he aprés com funcionen els ordinadors, com es fan els programes, com funcionen les xarxes informàtiques… he conegut molta gent al voltant d’ell, he fet amics… m’he guanyat la vida amb ell, treballant com a administrador de sistemes amb Linux, he menjat gràcies a ell… ni tan sols treballaria en el món de la informàtica si no fos pel que he aprés amb Linux. I no sols he aprés de Linux, a partir d’ell he aprés mil coses més relacionades amb el món dels ordinadors, inclús aquells relacionats amb altres sistemes operatius com Windows o Mac als quals no hauria arribat mai si la meva primera inicial curiositat amb Linux no m’hagués portat per els camins dels xips i les xarxes.\nPerò el mes important es que no m’ha demanat mai res, excepte la meva dedicació, necessària per aprendre qualsevol cosa. No he tingut mai que gastar-me quantitats de diners que no tenia quan era estudiant en pagar llicències ni he tingut que sentir-me mai mal per tenir un Windows pirata i inclús la informació que he rebut de la comunitat he intentat retornar-la quan he tingut les respostes que ningú tenia a les preguntes que em feia. M’ha donat quasi mitja vida gratuïta i lliurement i per aixó li done tot el agraïment del que soc capaç. Linux per a mi es mes que un sistema operatiu, es i ha sigut el meu mitjà de vida sense demanar-me res a canvi, quasi com si fos l’amistat perfecta entre dos persones on l’amistat sempre es desinteresada i mai es demana res mes que mantenir eixa amistat sense demanar res a canvi. I una amistat així no te preu, de fet es fins i tot indecent fixar-li un preu. Mai tindré prou paraules per a expressar la meva gratitut a Linux per tot, per la inmensitat de coses que he aprés, per poder viure d’ell, per poder fer amics gràcies a ell, pels grans moments que he viscut amb a ell.\nI per aixó, encara que no sols, Linux.\n2 comments on “Per que Linux?”\njoanker ha dit:\nbarbie?, disney?, que espavilen i facen les coses més obertes, aplicacions web per exemple?, no per a un determinat SO 🙂\n20 de novembre de 2009 a les 10:39\nHome… si, si que hi han moltes coses web, aixó es cert… per exemple la web de Pocoyó està molt conseguida i amb aixó Linux ho cobreix sense problemes.\nJa tinc el linux instalat per a xiquets i vaja, val la pena, te moltísimes ferramentes educatives per a totes les edats.


Biologia i cura dels fills\nL'habilitat de ser bons progenitors ve fixada per condicionants socials i no pels cromosomes\nDissabte, 01/11/2014 | Actualitzat el 04/11/2014 a les 20:19 CET\nHi ha pocs sons més insuportables que el plor d'un nen. La majoria d'humans reaccionem en sentir-lo amb una incomoditat que ens empeny a buscar-hi una solució, encara que l'emissor no sigui fill nostre. Un article publicat el mes passat a la revista American Naturalist descobria que aquest instint transcendeix els límits de les espècies: un cérvol, en sentir un plor gravat anteriorment, correrà a auxiliar de la mateixa manera una cria seva que una de foca, de marmota o fins i tot humana. De fet, fa temps que se sap que els gossos responen quan senten plorar nadons, igual que ho fem nosaltres si un gos es queixa, però es creia que això era un efecte secundari de la domesticació.\nSembla que no: en el plor d'un mamífer hi ha un component ancestral i universal que dispara les alarmes de tots els altres animals de la mateixa classe, malgrat que en alguns casos ens separin fins a 90 milions d'anys d'evolució.\nL'experiment es va fer amb un cérvol femella però, almenys en humans, tot indica que hauria de funcionar en els dos sexes. Hi ha la concepció, tan errònia com fortament arrelada, que les dones estan biològicament més preparades per a la paternitat que els homes. Que això no és cert ho demostren estudis com el que apareixia aquest maig a la revista PNAS, on un grup de científics explicava que el cervell dels pares experimenta els mateixos canvis a nivell hormonal i funcional que el de les mares quan ells són els principals encarregats de cuidar els fills. Aquestes dades corroboren un treball del 2011, també vist a PNAS, que deia que la paternitat feia disminuir en els homes els nivells de testosterona, una hormona normalment implicada en activitats poc relacionades amb l'atenció als nadons.\nAixí doncs, les diferències entre gèneres pel que fa a l'habilitat de ser bons progenitors semblen determinades sobretot per condicionants socials, no pels cromosomes. El més greu és que no és tan sols l'actitud masclista d'alguns homes la que perpetua aquesta fal·làcia, sinó que moltes dones se senten còmodes admetent la seva suposada superioritat maternal, sense adonar-se que així entorpeixen els esforços que fem per evitar la discriminació en el mercat laboral. És evident que encara existeix el famós sostre de vidre que fa que alguns homes vegin les dones menys capaces per ocupar llocs de responsabilitat en una organització, tot i que m'agradaria creure que la conscienciació de les darreres dècades ha fet que les noves generacions ja no caiguem tant en aquesta trampa. Però, a part d'aquest impediment, existeix un altre motiu que saboteja les carreres de les dones, i que es basa en aquesta malentesa capacitat biològica d'ocupar-se millor dels infants. Tinc la impressió que juga un paper important a l'hora de determinar estadístiques com la que es va publicar el novembre de l'any passat a la revista Family Relations, on es deia que, malgrat que moltes parelles joves creuen que la responsabilitat de criar la descendència els primers anys ha de ser compartida, a l'hora de la veritat, les mares passen una mitjana del 70% del temps lliure cuidant els fills, mentre que en els pares aquesta xifra arriba com a màxim al 50%.\nNomés hi ha una diferència insalvable entre homes i dones quan parlem de paternitat: els homes no podem incubar un embrió dins nostre. Però passats els nou mesos de gestació, no hi ha motius biològics per carregar els neulers majoritàriament a les dones. Fins i tot la lactància es pot compartir. Existeixen bombes que extrauen llet i, sinó, tenim alternatives molt bones que haurien de deixar de demonitzar-se: tot i que la materna és sens dubte més recomanable, cap nen ha patit danys irreversibles per haver estat criat amb llet de pot. Si aquest és el preu a pagar per recuperar una part de la competitivitat de la dona, potser val la pena fer el sacrifici.\nÉs molt senzill lluitar per la igualtat de gèneres quan podem donar tota la culpa al masclisme sorollós i atàvic, fàcilment identificable amb els estrats més casposos de la societat. Malgrat que és cert que encara en queden restes, és més perillós aquest masclisme social insidiós que portem homes i dones interioritzat després de mil·lennis d'immobilitat dels rols sexuals. Fins que no siguem tots conscients que existeix, no farem les primeres passes per eradicar-lo. La biologia no el recolza. Que quedi clar: no existeix cap impediment físic perquè els homes que ho desitgin puguin ocupar-se més dels fills que de la seva feina, de la mateixa manera que hauria de ser perfectament normal que una mare escollís dedicar més temps a la seva vida laboral que a tenir cura de les criatures, com majoritàriament han fet sempre els homes.


Gramenet TV - Segretats a Mauritania\nDiumenge 22 de novembre, va sortir de Barcelona la Caravana Solidària 2009\nEl 29 de novembre de 2009 segrestaren als cooperants de la ONG Barcelona Acció Solidària, Albert Vilalta, Roque Pasqual i Alícia Gámez a Mauritània.\nAl-Qaida del Magreb Islàmic va reivindicar el segrest el 8 de desembre de 2009\nAlícia Gámez va ser alliberada el 10 de març de 2010\nAlbert i Roc, van ser alliberats el 22 d'agost de 2010\nCada dimecres Barcelona Acciò Solidària convoca una concentració per donar suport als cooperants segrestats a Mauritània i les seves famílies. El 9 de juny, Santa Coloma de Gramenet representada per la seva alcaldessa, Núria Parlon, va ser la ciutat protagonista.\n1 i 3 de febrer, actes de solidaritat amb el tres segrestats a Mauritània.\nDilluns dia 1 el ple de lAjuntament de Santa Coloma aprova una moció.\nDimecres dia 3 concentració en la Plaça del Rei del Barcelona\nConcentració davui dijous 10 de desembre de 2009\nTots el dijous en tant que duri el segrest dels tres companys cooperants, ens concentrarem a la plaça de La Vila de Santa Coloma de Gramenet a les 20:00 H.\nConcentració i lectura dun comunicat de lAssociació dEntitats de la Casa de la Solidaritat i la Pau de Santa Coloma de Gramenet, a la Plaça de la Vila i a la Biblioteca Central en un acte de presentació de Lagenda Llatinoamericana, manifestant el nostre rebuig pel segrest de Roque Pascual, Alicia Gámez i Albert Vilalta, membres de la caravana solidaria\nConcentració en la Plaça la Vila de Santa Coloma, en Solidaritat els tres cooperants segrestats a Mauritània, durant el transcurs de la caravana de Barcelona Acció Solidaria.\nEl Prat de Llobregat (ACN).- Cap a dos quarts d'onze del matí i enmig d'escenes d'emoció han arribat a l'aeroport del Prat 38 dels cooperants de la Caravana Solidària de Barcelona. Un portaveu de l'expedició, Josep Ramon Giménez, ha assegurat que és 'un moment molt dur' tornar a Barcelona sense els tres cooperants segrestats i ha condemnat l'acció d'Al-Qaeda, que ahir el va reivindicar. A més de manifestar el suport cap als tres segrestats i les seves famílies, Giménez ha assenyalat que el més important és que el govern de l'Estat aconsegueixi el seu alliberament. L'alcalde de Barcelona, Jordi Hereu, ha anat a rebre a l'aeroport els integrants de la caravana.\nBarcelona (ACN).- L'organització terrorista Al-Qaeda podria estar darrera el segrest dels tres cooperants catalans a Mauritània, segons ha explicat aquest dilluns el ministre d'Interior espanyol, Alfredo Rubalcaba. Els governs català i espanyol estan en contacte des d'aquest diumenge a la nit per iniciar les gestions diplomàtiques que posi fi al segrest. Les tres persones retingudes són el conseller delegat de l'empresa Gecoinsa, Roque Pasqual; la funcionària del Departament de Justícia, Alícia Gámez, i directiu de Túnels de Vallvidrera i del Cadí Albert Vilalta. El president del Govern, José Montilla, ha explicat que també es manté contacte amb el govern de Mali ja que les fronteres són 'extremadament poroses'.\n.- Tres membres de la Caravana Solidària 2009 han estat segrestats a Mauritània, segons ha confirmat la policia mauritana a l'enviat especial que té l'ACN seguint la ruta del projecte humanitari. Els segrestats són dos empresaris i una funcionària que formen part de l'equip de 30 cooperants que s'ha desplaçat a l'Àfrica per portar-hi material recollit per ONG. Els seus companys s'han adonat que al vehicle amb què viatjaven els segrestats, l'últim d'una fila de 15, no els seguia. Llavors han girat cua i han trobat el cotxe desaparegut amb els portes obertes, sense ningú a dins i han pogut veure a terra unes petjades que s'endinsaven al desert. Els fets han passat de camí a Nouachott, la capital del país.


Torra s'apunta el mèrit - Notícies Política - Notícies Política - e-notícies\nPolítica · 23 de Maig de 2020. 21:58h.\nEl president insta a "aplicar ja" la renda bàsica universal\nEl president de la Generalitat, Quim Torra, ha ha demanat “aplicar ja” la Renda Bàsica Universal després que Sánchez hagués anunciat prèviament en roda de premsa que aprovarà l'ingrés mínim vital la setmana vinent per fer-lo efectiu a partir del juny. Torra ho ha reclamat en una compareixença institucional on també ha exigit al Govern espanyol “la transferència dels 4.000 milions d'euros de costos extraordinaris causats per la gestió de la Covid-19”.\nTorra ha reclamat augmentar el topall del 0,2% del dèficit i “acabar amb el dèficit fiscal de 16.000 milions d'euros”. “Avui ens és totalment imprescindible per atendre les necessitats de la gent”, ha afirmat en una declaració institucional des del Palau de la Generalitat.\nTambé ha anunciat que en la reunió de presidents autonòmics amb el cap de l'Executiu espanyol traslladarà a Pedro Sánchez 40 mesures per reactivar l'economia catalana. “Cal donar confiança als treballadors, autònoms i empresaris. Ara és l’hora de les administracions; no tolerarem cap retallada; cal endeutar-se per salvar llocs de treball”, ha manifestat.\nEl president català, d'altra banda, ha defensat que “Catalunya ha de poder decidir el seu futur i ha de recuperar totes les seves competències”. “Creiem que amb la sobirania i els recursos tindríem un país millor, amb més oportunitats i justícia social”, ha considerat.\n#17 Juan Jose García, Cunit, 25/05/2020 - 09:56\nSe suben el sueldo,porque es la única cosa en la que están todos de acuerdo.Y para que parezca que hacen algo.\n#17.1 Sergi Sergio, Barcelona, 25/05/2020 - 15:24\nSe autosuben el sueldo, se autosuben las pensiones, siguen cobrando dietas sin viajar, ni desplazarse y ademas nos suben el impuesto de sucesiones, estaran contentos los familiares de todos lo muertos. Un Govern de traca, de traca i mocador.\n#16 Marti, Barcelona, 25/05/2020 - 09:44\n#16.1 Sergi Sergio, Barcelona, 25/05/2020 - 15:25\nMillor, molt millor, a mes negatius et posin, millor, vol dir que mes el hi fot el teu comentari.\n#15 Eric, Barcelona, 24/05/2020 - 17:43\nTu ja te l'has aplicat oi pujant el sou?pocavergonyes\n#14 Juan Jose García, Cunit, 24/05/2020 - 17:22\nLa Generalitat preve ingresar un 10% más que en 2019,del tramo autonómico del IRPF (Con una probable caída del 50%\nal 65%,por éste concepto)Si fuera una multinacional,sólo con esto,ya los estarían esparando a la salida,con las esposas.\n#13 Ojotuerto, Calafell.tab, 24/05/2020 - 15:14\nLa gestió de la Generalitat la Lleva el Pere Aragonés (Rius&Giménez). ..... ...... No hay más preguntas ,Señoría.


Associació Catalana - Rugby Lliga - 2a jornada del Campionat Universitari 2009 de rugby lliga\n2a jornada del Campionat Universitari 2009 de rugby lliga\nDesprés que el passat 26 de febrer (enllaç) es disputés a Girona la primera jornada del campionat, les set universitats catalanes lluitaran aquest dijous per aconseguir la victòria en aquesta primera edició. La segona jornada del campionat universitari començarà a les 12 del migdia al camp de rugby de la Mar Bella.\nA la primera fase els equips participants es dividiran en dos grups i jugaran tots contra tots en format lligueta. Un cop acabada, els dos tercers de cada grup s’enfrontaran per decidir el 5è i 6è lloc, els dos segons lluitaran pel 3er i el 4rt i finalment els dos primers de cada grup s’enfrontaran en la final per dirimir el campió d’aquesta segona jornada i aconseguir la màxima puntuació de cara a la classificació final del campionat.\nRecordem que la Universitat de Perpinyà va assolir la primera posició en la primera jornada del campionat, seguida de la Ramon Llull i la Universitat de Girona.\nPodeu veure els vídeos, fotos i resultats de la primera jornada.


La UdG limita les classes presencials a partir del dijous - Diari de Girona\nLa UdG limita les classes presencials a partir del dijous\nLa mesura s'allargarà quinze dies per minimitzar la mobilitat i contenir els contagis del virus\nanna font girona 13.10.2020 | 19:06\nEstudiants de la UdG en l'inici de curs, el passat setembre. Aniol Resclosa\nEstudiants de la UdG en l'inici de curs, el passat setembre.\nLa Universitat de Girona (UdG) passarà a fer a distància les classes presencials teòriques a partir d'aquest dijous, 15 d'octubre. La mesura s'allargarà fins el 30 d'octubre i no afectarà la resta d'activitats. Pel que a les pràctiques, serà cada centre el que determinarà quines es mantenen de forma presencial, segons ha informat la UdG en un comunicat. L'objectiu és reduir l'activitat docent presencial als campus per minimitzar la mobilitat de la comunitat universitària per tal de reduir l'índex de contagi.\nLa decisió s'ha pres en el Consell Interuniversitari de Catalunya amb la participació de representants del Departament de Salut i ha estat aprovada per les dotze universitats catalanes.\nDes de la Universitat defensen que les mesures preses fins ara han estat "efectives" i que per això la incidència del virus en la comunitat universitària ha estat "pràcticament nul·la". La UdG fa una crida a què s'extremin les precaucions, se segueixin els protocls previstos i es redueixin les interaccions.\nEl Govern demana «sacrificar» l'activitat social per frenar els contagis de covid-19.


PARLEM DE TAXES – joanguardia\nPARLEM DE TAXES\nabr. 17, 2016 0 Comments Universitat\tJoan Guàrdia\nAquesta darrera setmana hem tingut diverses notícies en relació als preus de les taxes universitàries de Catalunya en relació a d’altres comunitats autònomes de l’estat espanyol i en relació, també, a d’altres països de la UE. La conclusió és molt simple i clara, les taxes del nostre sistema públic són més altes que la majoria amb les que les hem comparat. Aquest tema te moltes diverses formes d’anàlisi i han aparegut articles oferint llums per entendre les raons de tot plegat. Els he resumit en dos gran blocs.\nEl primer implica aquells analistes que postulen que, certament, el preu és més alt que en altres sistemes però que no és tan alt en termes absoluts. Més a més, els serveis que les universitats públiques presten és bo i finalment, el percentatge de cost directa que assumeix el ciutadà no passa del 30% del cost total de cada plaça. No dic que per algunes famílies no sigui cert que el cost de la matricula no sigui un problema. Ho tinc clar. Precisament que per alguns no sigui un problema és la raó que ho sigui, i molt, per altres. No dic tampoc que el que el sistema públic ofereix no sigui de qualitat. Tot al contrari. El que si dic és que la qualitat que es pretén està condicionada als recursos i la regularització dels recursos no pot ser una responsabilitat del ciutadà. Les taxes no són el vehicle per solucionar els pressupostos de les universitats. Més a més, aquests arguments que promouen es dilueixen quan s’analitza el sistema, per exemple, alemany; amb unes taxes infinitament reduïdes en comparació a les nostres,\nHi ha un segon grup d’analistes que proposen que les taxes del sistema català està col·lapsat per les condicions d’entorn i que, de fet és cert, el decret de taxes és encara una competència estatal. Diguem que es tractaria de fer una sortida discreta del problema amb allò de que són els altres qui ens porten. Hi ha una part d’això; però cal recordar que dins del interval de taxes el sistema català s’ha quedat tradicionalment al límit superior del interval d’increments. És cert que el nostra sistema de taxes està lligat a la renda i que pretén tenir en compte les circumstàncies de cada persona. És un model interessant, sempre i quan s’apliqués per la banda de baix del interval i dins d’unes xifres raonables a les circumstàncies actuals de fragilitat social. De fet, els referents actuals de cost estan per sobre de moltes famílies. Qualsevol que trepitgi les aules diàriament ho saps per que ho viu.\nAixí doncs, tots estem d’acord en que les taxes son elevades però no tenim clar com actuar. La recent resolució del Parlament de Catalunya proposa la retroacció de les taxes universitàries. I això està be. Però és absolutament insuficient. Primer per que és una declaració d’intencions que no entra al fons del tema. Segon per que el fons del tema és analitzar models de finançament sensats i coherents a la potència del nostre sistema, preservant al més feble que en la majoria de les ocasions son les famílies i estudiants que paguen. I també per hem de millorar la responsabilitat de tots els actors, estudiants i les seves famílies inclosos, dels esforç que suposa pel sistema públic disposar de taxes assequibles i de qualitat d’atenció. Un sistema just d’accés a la universitat, com el que hi ha i ja he parlat d’això, ha de venir acompanyat per un sistema adequat als tems de taxes i situacions i de l’exigència a tota la comunitat universitària, a tota dic, del compromís del que implica l’ús de recursos públics.\nEn la meva opinió, si és que serveix d’alguna cosa, en el moment que tots els actors de la universitat moderna reconeguem el paper que hem de jugar i l’enorme responsabilitat que tots tenim en el nostre rol, només en aquell moment les coses aniran pel camí que la majoria volem.


La comissaria de Via Laietana, una ferida al centre de Barcelona (Editorial)\nEl manteniment d'un espai on es va practicar la tortura és una vergonya per a la democràcia\n3 min. Barcelona 20/11/2019 21:30\n651x366 Representants de les entitats memorialistes en un acte pel tancament de la comissaria de Via Laietana. / GERARD ARTIGAS / ACN Representants de les entitats memorialistes en un acte pel tancament de la comissaria de Via Laietana. / GERARD ARTIGAS / ACN\nHi ha una frase que resumeix a la perfecció el que va suposar la Prefectura Superior de Policia de Via Laietana per als militants antifranquistes que hi van passar durant la dictadura després de ser detinguts. L'ha pronunciat aquest dimecres Carles Vallejo, president de l'Associació Catalana d'Expresos Polítics del Franquisme: "Sortir de la Via Laietana i anar a la presó era un alliberament". Vallejo presideix una de les desenes d'entitats memorialístiques, juntament amb Òmnium Cultural i la Fundació Josep Irla (vinculada a ERC), que aquest dimecres han demanat que el lloc on ara hi ha encara una comissaria de la Policia Nacional es converteixi en un centre d'interpretació de la tortura.\nI és que si l'existència d'un monument públic on s'exaltava un dictador, com era el Valle de los Caídos, resultava un insult a la memòria de la democràcia, també és greu que un centre on es torturaven opositors al règim continuï fent funcions de comissaria. En cap altre país seria imaginable que un lloc semblant no hagués sigut museïtzat o, com a mínim, se li hagués canviat el caràcter policial. Per posar-ne un exemple, l'edifici de la temible Dirección General de Seguridad és avui la seu del govern de la Comunitat de Madrid.\nResulta especialment punyent que els detinguts en les protestes contra la sentència del Procés, la majoria joves que no superaven la vintena, fossin introduïts en els mateixos calabossos per on van passar personatges com Miguel Núñez, Gregorio López Raimundo o Jordi Pujol, per citar-ne només alguns noms. El número 43 de Via Laietana era la seu de la Brigada Político-Social, la branca policial encarregada d'investigar i perseguir els opositors al règim, que tenia carta blanca per fer i desfer amb els detinguts. Perseguia comunistes, anarquistes, nacionalistes i en general qualsevol que representés un perill per a la dictadura. Els germans Creix, Antonio Juan i Vicente Juan, es van fer especialment famosos per les seves "habilitats manuals", en paraules de Manuel Vázquez Montalbán, que també va passar per aquest lloc tan sinistre. Eren torturadors professionals que van escalar posicions en l'escalafó policial gràcies al seu sadisme i crueltat.\nEn realitat, i tenint en compte els antecedents, hauria de ser la mateixa Policia Nacional la primera interessada a demanar-ne el trasllat per no veure's contaminada pel que va passar en aquell lloc durant la dictadura. Però 45 anys després de la mort de Franco, la comissaria encara hi és. En contra de l'opinió de la majoria de forces polítiques de la ciutat (inclòs el PSC), dels comerciants de la zona i dels seus veïns, que el veuen com un lloc que genera una tensió innecessària en un lloc simbòlic de la ciutat.\nSi de veritat el govern espanyol vol ser coherent amb la seva política de memòria històrica, si de veritat es vol deixar d'insultar el record de les víctimes de les tortures, si de veritat es vol cicatritzar una ferida que encara sagna, cal traslladar la Prefectura Superior de Policia a un altre lloc. Un on no s'ofengui la memòria de la democràcia.


Villa Natasha Makarska Croàcia - Ofertes d'hotels amb els MILLORS DESCOMPTES EN LÍNIA\nConvenientment situat a Makarska, Villa Natasha és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Makarska. Transport hotel/aeroport, instal.lacions de barbacoa, servei de llançadora, lloguer de bicicletes, àrea de fumadors són només algunes de les comoditats que fan que Villa Natasha sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara piscina privada, aire condicionat, calefacció, balcó/terrassa, aparell de televisió per satisfer els clients més exigents. Piscina exterior, jardí de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Villa Natasha la base perfecta per a gaudir de la seva estada a Makarska.


Al municipi navarrès de la Vall d’Egües tenen una geganta molt especial. Porta un pegat a l’ull i a la mà, La condición social de la mujer en España, un llibre de l’escriptora feminista Margarita Nelken. Representa a Josefa Úriz Pi –més coneguda com a Pepita– una pedagoga, activista política i sindicalista que, juntament amb la seva germana Elisa, va ser pionera de la renovació pedagògica i va ser perseguida per ser-ho.\nVa compartir promoció amb persones que van marcar després la pedagogia republicana i també la franquista –des de Leonor Serrano, fins a part dels inspectors del Nacional Catolicisme–. «Això vol dir que no els adoctrinaven! Els van ensenyar a ser persones que prenien les seves decisions, amb gran capacitat de crítica», diu la Mª Carmen.\nLa geganta Pepita Úriz, que forma part de la comparsa de gegants de la Vall\nMor Núria Terés, una veu compromesa amb l'educació i… Biòloga i professora de secundària, Terés era tutora de joves…


Troben el cos sense vida d’una persona semienterrada prop del riu Segre, al terme d’Albesa – La Manyana\nTroben el cos sense vida d’una persona semienterrada prop del riu Segre, al terme d’Albesa\nUn tècnic forestal va alertar els Mossos després de descobrir la cama mentre treballava i no es descarta que sigui un homicidi\nUn veí d’Albesa va trobar ahir una cama a prop del riu Segre al seu pas per la població i va donar la veu d’alerta al Mossos. Quan van arribar van trobar la resta del cos semienterrat a la zona. Ara, la Unitat Territorial d’Investigació s’ha fet càrrec del cas.\nEls Mossos d’Esquadra van trobar ahir al matí el cos sense vida d’una persona, semienterrada, a Albesa. Segons fonts veïnals, seria un membre d’un grup de tècnics forestals que estaven treballant a la zona qui va donar la veu d’alerta després de trobar una cama a prop del riu Segre. Les mateixes fonts afirmen que segurament el mort no seria del municipi ja que no s’ha trobat a faltar a ningú. Després de rebre l’avís, els Mossos es van personar al lloc dels fets i van activar llavors la unitat canina i van ser els gossos els que van localitzar la resta del cos semienterrat.\nA causa de l’estat del cadàver, caldrà esperar a l’autòpsia per saber si es tracta d’un home o una dona i també per aclarir com va morir. Segons les primeres investigacions, no es descarta que es tracti d’un homicidi. A hores d’ara la Unitat Territorial d’Investigació de Ponent s’ha quedat el cas i s’està pendent de l’autòpsia per determinar les causes de la mort i si la identitat es correspon amb la d’alguna persona de la que s’hagués denunciat la desaparició. El cos estava en un avançat estat de descomposició.


INFO RÀDIO CALELLA: Marxa contra el càncer\n4 poblacions de l'Alt Maresme s'uneixen en la lluita contra el càncer de mama. Aquest diumenge es farà una marxa solidària per recaptar fons que aniran destinats a l'adquisició d'un aparell per a pal·liar el limfedema: una de les seqüèles més importants del tractament de la malaltia. La caminada l'organitzen tres entitats maresmenques: Oncolliga Calella i les Juntes Locals de l'Associació Espanyola Contra el Càncer de Mama de Pineda i Malgrat de Mar. Hi col.laboren, a més dels ajuntaments d'aquestes localitats, també el de Santa Susanna, punt de trobada de la marxa que espera la participació de tots els veïns de la comarca.\n7 euros, a raó d'1 euro per quilòmetre que s'ha de completar, és l'aportació que faran els participants a la primera Marxa solidària contra el càncer de mama d'aquest diumenge. Tenen temps d'apuntar-se fins divendres o bé el mateix dia de la caminada, abans de la sortida. Es donarà a les 9 del matí des de la plaça Francesc Macià de Malgrat de Mar i des del Camp de Futbol de Mar de Calella. Els marxants calellencs passaran per Pineda de Mar i recolliran els participants que s'hagin concentrat a la plaça de l'Estació. El punt de reunió de tots plegats serà a Santa Susanna.\nMaria Pera, d'Oncolliga Calella ha indicat que “a Santa Susanna farem una botifarrada, donarem obsequis... Farem sortejos, tenim tres caps de setmana en un vilar rural, sopars o dinars en restaurants, un pernil ibèric, diversos lots de diversos establiments. Això ho sortejarem que vendrem tiquets a un euro”.\nLa finalitat d'aquesta marxa és recaptar diners per comprar un aparell per al tractament del limfedema, una malaltia crònica que afecta un 15% de les dones operades de càncer de mama.\nLa màquina té un cost aproximat de 8.000 euros i s'instal.larà al complex esportiu pinedenc de Can Xaubet, on la Corporació de Salut del Maresme i la Selva hi té un centre de rehabilitació.\nLes inscripcions s'han de fer al compte corrent obert a Caixa Catalunya. També es recolliran aportacions a través de la subhasta dels quadres que s'exposen aquests dies a la Masia de Can Comas. Una de les activitats incloses en la Mostra de Sinologia que presenta un ampli programa de conferències, tallers, cinefòrums i mostres gràfiques; que s'allargarà fins el 27 de juny.\nPublicat per Serveis Informatius Ràdio Calella a 12:22


Càncer de mama - Els tractaments, a prova\nInici > Llegiu el llibre > Per què són necessaris els estudis imparcials dels tractaments? > Com afrontar la incertesa sobre els efectes dels tractaments > Quan els professionals discrepen > Càncer de mama\nEl tractament del càncer de mama (vegeu el capítol 3) ofereix un altre exemple d’incertesa professional. Hi ha una variabilitat considerable en l’ús de la cirurgia, la radioteràpia i la quimioteràpia. Encara no està definit quin és el millor tractament dels càncers de mama en fases molt inicials i de les lesions “precanceroses”, ni tampoc el nombre ideal de ganglis limfàtics que han d’extirpar-se de l’aixella, o si realment se n’ha d’extirpar algun.\nCom si tot això no fos suficient, alguns temes d’especial interès per a les pacients, com l’alleujament de la fatiga que acompanya al tractament o la millor manera de tractar el limfedema del braç (una conseqüència molesta i incapacitant de les operacions i la radioteràpia a l’aixella), encara no s’han investigat prou.


Roig celebra el canvi de rumb de Salut amb la radioteràpia però exigeix solucions al pàrquing de l’hospital de Tortosa – Marfanta\n“Celebrem que Salut instal·li el nou accelerador lineal al complex de l’Hospital de la Santa Creu de Jesús i no a l’hospital Verge de la Cinta”, ha afirmat este dijous el portaveu del PSC de Tortosa, Enric Roig. En concret, els socialistes han celebrat el “canvi de rumb” de la Generalitat, i també que s’haja inclòs una esmena als pressupostos del 2020, a proposta del PSC, per destinar 100.000 euros als estudis previs per construir un nou hospital a Tortosa. “Celebrem que finalment Salut i el Govern de la Generalitat ens donin la raó i s’hagin decidit a fer el que des del PSC sempre hem demanat i que entenem que és el millor per a les Terres de l’Ebre”, ha remarcat Roig.\nQuant a la instal·lació de l’accelerador lineal, Roig ha recordat que el PSC “sempre” ha estat els grans defensors de la instal·lació de l’accelerador lineal a l’Hospital de Jesús i de la construcció d’un nou hospital. Així, al gener del 2019 el PSC va ser l’únic grup que va votar en contra de la modificació puntual del pla d’urbanisme per traslladar la unitat de radioteràpia del complex de l’Hospital de la Santa Creu al Verge de la Cinta. Així mateix, al desembre de 2019, el ple va aprovar la moció presentada pel PSC en què es demanava “que es mantingués l’accelerador lineal i la unitat de radioteràpia al complex de l’Hospital de la Santa Creu a Jesús, fins que no es resolguin els temes d’accessibilitat i aparcament a l’Hospital Verge de la Cinta o fins que es construeixi el nou hospital de les Terres de l’Ebre a Tortosa i que s’instal·lés i posés en funcionament el nou accelerador lineal”.\nRoig també ha demanat com pensen resoldre des del govern de la Generalitat els problemes d’accessos i de mobilitat de l’hospital Verge de la Cinta. “La moció ho diu molt clar, no es pot instal·lar l’accelerador al Verge de la Cinta fins que no estigui resolts els temes de mobilitat o s’hagi construït un Nou Hospital, i esperem que sigui aquesta la línia a seguir”, ha dit el portaveu del PSC. Roig ha recordat que al 2014 va ser el mateix conseller Toni Comín qui va presentar a Tortosa el nou pàrking, mentre que ara la directora de Salut, Mar Lleixà, diu literalment que “Salut no fa pàrkings”. “Que ho solucionin com sigui, però el govern, com a tal, ha de posar-hi remei a aquest important problema”, ha exigit Roig.\nTags: Baix EbreEnric RoigHospital de la Santa Creu de JesúsHTVCJesúsPolíticaPSCSalutTortosa


ENTOMOLOGIA FORENSE: L' estudi dels insectes associats als cadàvers.\nL'entomologia (del grec entemos, «insecte» i logos, «ciència») és la branca de la biologia que estudia els insectes. En un sentit més ampli, inclou també l'estudi d'altres artròpodes com les aranyes i els àcars.\nDipterologia - mosques\nL' entomologia forense és l'aplicació i l'estudi de la biologia dels insectes i altres artròpodes a matèries criminals. I té en compte les següents premisses:\n• Els insectes són els primers organismes que descobreixen un cadàver.\n• S'utilitza per estimar el temps que ha passat des de la mort d'una persona fins que es troba el cadàver ja que els diferents insectes van apareixent seqüencialment.\nL'entomologia forense és una disciplina científica que s'ha fet molt popular arran de de sèries com CSI. És l'estudi dels insectes associats amb cadàvers.\nS'utilitza, entre altres qüestions, per estimar el temps transcorregut des de la mort d'un individu (interval postmortem), la identificació dels possibles trasllats del cos, o les característiques de les zones de procedència.\nDurant els últims anys s'ha convertit en una eina molt eficaç per la lluita contra el crim.\nFins fa molt poc temps, els investigadors veien en els cucs dels cadàvers un simple senyal de putrefacció que calia netejar immediatament.\nPerò a finals del segle XIX, va començar a ser tinguda en compte l'entomologia forense. Els insectes són els primers organismes que descobreixen un cadáver pocs minuts després de la mort.\nEls dípters (mosques) són capaços de localitzar un cos amb prou feines uns minuts després de la seva mort, o fins i tot abans. La clau és que els artròpodes apareixen en un cos en descomposició en una seqüència temporal predictible, segons la regió i època de l'any.\nEls entomòlegs han après com es produeix aquesta visita dels artròpodes, doncs cada estadi durant la putrefacció d'un cadàver atreu selectivament a unes espècies determinades.\nMés enllà del temps que porta morta una persona, els insectes ofereixen informació addicional. Actuen com a petits delators en el contraban de drogues, i poden desvetllar les rutes del narcotràfic. També ens poden ajudar en el moviment de grups terroristes i segrestadors.\nEls insectes estavellats a la matrícula , l' eixugaparabrisa o el radiador del cotxe permeten establir quin ha estat el seu itinerari. I els ous i larves adherits a les fulles de cànnabis i altres drogues poden fer de segell de denominació d'origen i saber d’ on provenen.\n4t ESO Ciències Orientació Zoologia\nEtiquetes de comentaris: 4t ESO Ciències Orientació Zoologia\nEUTROFITZACIÓ: Quan els nutrients són un problema...\nENTOMOLOGIA FORENSE: L' estudi dels insectes assoc...


Les línies 1, 2 i 3 de Mataró Bus tornen a la freqüència habitual a partir del dilluns 11 de maig - Ajuntament de Mataró\nLes línies 1, 2 i 3 de Mataró Bus tornen a la freqüència habitual a partir del dilluns 11 de maig\nLes línies L1, L2 i L3 del servei de transport públic Mataró Bus recuperen l’oferta diària hab...\nLes línies L1, L2 i L3 del servei de transport públic Mataró Bus recuperen l’oferta diària habitual a partir de l’11 de maig. La resta de línies mantindran l’oferta dels dies feiners del mes d’agost i els dissabtes, diumenges i festius totes les línies recuperen l’oferta diària habitual. Aquesta mesura és per atendre l’augment de la demanda en determinades línies de forma que es pugui continuar mantenint les normes sanitàries i de distanciament entre persones durant la crisi de la COVID-19.\nA partir del dilluns 11 de maig, les línies L1, L2 i L3 del servei de Mataró Bus recuperen la freqüència habitual per atendre l’augment de la demanda així com per garantir els màxims d’ocupació dels vehicles preservant en tot moment la salut de les persones usuàries del transport públic. La resta de línies (L4, L5, L6, L7 i L8) continuaran amb l’oferta de viatges dels dies feiners del mes d’agost. Aquesta nova oferta suposa mantenir una reducció del servei d’un 13,60% durant els dies feiners.\nPel que fa, als dissabtes, diumenge i festius es recupera l’oferta diària habitual a totes les línies del Mataró Bus.\nAquesta oferta suposa una reducció ponderada del servei al llarg de la setmana d’un 11,48 %, suposant l’oferta de servei un 88,52% respecte l’oferta del servei habitual.\nL’empresa prestadora del servei de Mataró Bus continua aplicant les següents mesures per a la prevenció i el control de la infecció per la COVID-19:\n- L’ocupació dels vehicles serà d’un 50 % dels seients i un màxim de 2 persones dretes per cada metres quadrat.\n- No es podrà ocupar la primera fila de seients.\n- No es vendran bitllets senzills per evitar el contacte entre els conductors i les persones usuàries.\n- I serà obligatori l’accés al servei per part de les persones usuàries amb mascareta.\nMataró Bus també reforçarà l’aplicació de protocols de neteja i desinfecció dels vehicles a través de l’ús de biocides autoritzats i amb l’ozonització del vehicles per garantir la seguretat de les persones usuàries. Tanmateix, Mataró Bus col·labora amb els operadors del servei de Taxi de la ciutat perquè a través dels seus canons d’ozó puguin desinfectar els seus vehicles i així millorar la seguretat del servei.\nWeb Mataró Bus


Xavier Rubio: “cal un canvi de rumb a Europa, amb un caire més social” | Aquí Berguedà\nXavier Rubio: “cal un canvi de rumb a Europa, amb un caire més social”\nIniciativa per Catalunya–Verds ha fet avui un acte de petit format a la seu del partit, a la plaça de Sant Joan de Berga. L’acte de campanya de les eleccions europees del 7 de juny ha comptat amb la presència del regidor a l’ajuntament de Manresa i president d’ICV a les comarques del Bages, Berguedà i Solsonès, Xavier Rubio, qui ha manifestat que venia a explicar la importància de les eleccions europees i de les decisions que s’hi prenen perquè ens afecten de forma diària. Xavier Rubio ha dit que comarques com el Berguedà pateixen les conseqüències del sistema econòmic i immobiliari espanyol i que per canviar-lo cal un canvi de rumb a Europa, amb un caire més social.\nRubio ha afegit que Raül Romeva, el candidat d’Iniciativa per Catalunya-Verds, és un dels diputats que més ha treballat durant aquesta legislatura al Parlament Europeu i que ho continuarà fent per defensar Catalunya. ICV farà la setmana que ve un nou acte electoral a Berga amb la presència de la diputada Dolors Camats.


Investiguen la mort de deu pacients de la Vall d'Hebron\nL'Audiència de Barcelona vol saber si van ser provocades per les retallades que van afectar les llistes d'espera\ndimecres, 5 d’abril 2017 - 08:36h\nL'Audiència de Barcelona investiga la mort de deu pacients de l'Hospital de la Vall d'Hebron per saber si hi ha relació entre les defuncions i les retallades econòmiques que van afectar les llistes d'espera del centre. Segons explica 'La Vanguardia', si es demostrés que va ser així, es tractaria de diversos delictes «d'homicidi per omissió o per imprudència». La investigació ha sorgit d'una denúncia que ha presentat el cap del servei de cirurgia cardiovascular de l'hospital, que fa més d'un any que lluita perquè es conegui l'impacte real de les retallades en la sanitat.\nInicialment, el metge, Manuel Griñales, va portar el cas a la Fiscalia, que el va arxivar després de rebre un informa de l'Institut Català de la Salut (ICS), però llavors va decidir presentar la denúncia als jutjats. Segons el metge, hi havia pacients amb malalties greus que necessitaven operacions d'urgència, però no se'ls va sotmetre a cap intervenció. A causa de les retallades, les operacions diàries es van reduir de quinze a tres per les retallades, i el fet es va camuflar modificant les llistes d'espera.


IES GIOLA - Afeducat\n26/5/2009 | Clients\nL'IES de Llinars del Vallès va ser fundat l'any 1976 com a secció de Formació Professional que impartia electricitat. Era un Centre adscrit al centre de FP Badalona-1. Al 1978, s'autoritzà la introducció de l'especialitat d'automoció i en el mateix any, s'autoritzà impartir l'especialitat d'administratiu. En el BOE 217 de 11/9/78 aparegué la creació del Centre com a secció de Formació Professional.\nEn el 1990 el Centre es convertí en Institut d'Ensenyament Secundari i es començà a impartir BUP per a escolaritzar alumnes de Llinars del Vallès, Vilalba Sasserra, Sant Pere i Sant Antoni de Vilamajor i Santa Mª i Sant Esteve de Palautordera. Pel que fa a la Formació Professional s'escolaritzaven alumnes de les mateixes poblacions i provenints de Cardedeu, Cànoves i Sant Celoni.\nAmb la implantació de la reforma s'inicià l' ESO el curs 1996/1997.\nAl llarg del curs 1997/1998 la comunitat educativa de l'Institut va decidir el nom i el logotip del centre. Així, l'antic IES Llinars ara és l'actual IES GIOLA, nom que prové de la riera que passa prop de les instal·lacions noves. El logotip va ser escollit per votació i l'autora n' és l'ex-alumna de l'institut Lucy Pérez Liedl.\nEl Departament de Treball i Indústria autoritza als alumnes, de determinades promocions, del Cicle Formatiu de Grau Mitjà d'Equips i Instal·lacions Electrotècniques, que obtinguin de manera directa el carnet d'instal·lador electricista en la seva categoria bàsica.\nLa personalitat del centre queda reflectida en l'escultura que presideix l'entrada, obra de l'artista local Joaquim Camps, és a dir, un estudiant en ple procés d'aprenentatge.


alcaldes.eu | El creuer de luxe 'Seabourn Sojourn' fa escala per primera vegada al Port de Palamós\nPalamós (ACN).- El Port de Palamós ha rebut aquest diumenge la primera visita del creuer de luxe 'Seabourn Sojourn' procedent de Palma de Mallorca. El creuer, que té instal·lat un dels majors balnearis, diposa de 225 habitacions amb terrasses, set cobertes i deu ponts. A més, disposa de quatre restaurants, piscines exteriors, un centre de 'fitness', un saló de bellesa, una biblioteca i diverses botigues. Aquesta ha estat la segona escala de la temporada 2012 en la què s'esperen trenta creuers i més de 38.000 passatgers. Aquest any també atracarà per primer cop la companya nord-americana Crystal Cruises.


Temple expiatori Sagrat Cor del Tibidabo.\nBrowse: Home / 2022 / febrer / 06 / Et donaré\nrondaller / 9 abril 2022 / Leave a comment / Troballes artístiques, Vallvidrera, el Tibidabo i les Planes\nEl temple expiatori Sagrat Cor del Tibidabo.\nFa temps -menys del que sembla, que les persones havien de ser batejades i només podien tenir noms vinculats amb la religió, que els carrers tenien noms de sants i els cims i les valls es coneixien amb noms bíblics.\nPer exemple, el Carmel i la Vall d’Hebron a Barcelona són cims religiosament correctes. Un tercer és el Tibidabo, nom extret dels evangelis i que significa “et donaré”.\nÉs el passatge que relata com el dimoni dugué Jesús dalt d’una muntanya amb bones vistes i el temptà dient-li “et donaré tot això si et prosternes i m’adores” (Mt 4,9).\nNi se t’acudeixi temptar-me.\nLa història (molt abreviada)\nA finals del segle XIX la ‘Junta de Cavallers Catòlics’ adquirí el terreny que coronava la muntanya i s’hi construí una petita ermita. Però la idea anava molt més enllà.\nSeguint la moda d’altres països, es decidí construir un temple dedicat al Sagrat Cor, advocació impulsada recentment per Pius IX. L’obra va ser finançada per una riquíssima mecenes, catòlica fins a dir prou.\nEl projecte del temple expiatori Sagrat Cor del Tibidabo va recaure en Enric Sagnier a qui el sant pare en persona li atorgà el títol de marquès per aquesta feina. També hi intervingué el seu fill i un bon grapat d’artistes com Frederic Marès, Zuloaga, els tallers Bru, Alfons Juyol o Eusebi Arnau, entre altres.\nAnys i anys edificant\nLa construcció de l’edifici començà el 1903 i va durar el que no està escrit. Les obres s’iniciaren amb la cripta en un estil entre el modernisme i el neobizantí. Seguidament es construí el temple al damunt, que -opinió meva molt personal- sembla un pastís de noces de mal gust.\nLa darrera pedra després de les destrosses de la Guerra Civil, la col·locà el fill de Sagnier el 1955. Com que eren uns altres temps, s’aprofità el benentès per canviar alguns detalls en benefici del nou règim del moment.\nJa he parlat en un altre article del culte al Sagrat Cor, institucionalitzat per reis, papes i dictadors. Així doncs, ara només comentaré alguns detallets que potser et poden passar desapercebuts d’aquesta icònica obra, que no té res d’innocent.\nEl gran tortell amb guinda inclosa que representa l’edifici és ple de símbols que cal conèixer per saber on et fiques quan, mentre esperes els nanos que surtin del parc d’atraccions, decideixes entrar i posar una espelma ‘per si les mosques’.\nEn primer lloc ja hauràs observat que la cripta té un color marró amb un acabat bast. El temple en canvi, és d’estil neogòtic, gris, fred i amb les pedres més escairades. Finalment, el sant Crist que corona el conjunt és una figura lluent que fa mal als ulls.\nPel que sembla es va fer així perquè -i també resumint- la part baixa i basta simbolitza el pecat, el temple escairat expressa la purificació i la imatge resplendent és qui et durà al cel si ets un bon minyó.\nEls tres nivells de l’expiació.\nImpossible passar per alt el gran mosaic semicircular que hi ha a l’entrada de la cripta. L’original representava la Trinitat i va ser destruït el 1936. Vint anys després es va creure oportú fer-ne un altre més proselitista.\nAixí doncs, en una trobada apoteòsica apareix Crist damunt el globus terraqüi i envoltat d’àngels amb sant Ignasi, santa Teresa, sant Ferran, els Reis Catòlics i Colom amb les naus, sant Isidor de Sevilla, sant Jaume, l’església del Pilar i la de Covadonga i més gent que no estic segur d’identificar correctament.\nEl Colom, la Teresa i el Pilar.\nCompleten el grup tot un seguit de reis, bisbes i personal religiós. A més s’afegí el monument al Sagrat Cor que tot just acabava de ser reconstruït, situat al Cerro de los Ángeles, el més que discutible centre geogràfic de la península.\nCom he llegit en un lloc, són els protagonistes més destacats de “la España de Dios”. Per tal que no quedi cap dubte, un text indica que és un “Templo Expiatorio de España”.\nReis, bisbes i el Cerro de los Ángeles.\nD’altra banda, esculpits per la façana o bé representats als vitralls i als mosaics de l’interior, trobaràs molts altres personatges. És una exaltació celestial dalt del Tibidabo.\nUna marededéu de Filipines.\nEl mot expiar ve del llatí i significa esborrar o netejar una culpa o purificar un dany.\nUn temple expiatori és una església on el santíssim sagrament -l’hòstia santa- es troba permanentment exposat i no tapat dins un armariet com la resta d’esglésies, per tal que tothom pugui anar i purificar-se al seu davant.\nHi ha moltes esglésies dedicades al Sagrat Cor, algunes de les quals contenen una capella on realitzar l’adoració eucarística a qualsevol hora. Però de temples que puguin ser considerats expiatoris, tampoc és que hi hagi tants.\nA Barcelona, on el pecat deu ser més habitual que en altres llocs, hi ha dos. Un és el del Sagrat Cor del Tibidabo i l’altre és la faraònica Sagrada Família. Els catorze restants es troben tots a Mèxic! La majoria d’aquests edificis van ser construïts a finals del segle XIX o principis del XX i, amb alguna destacada excepció, generalment són d’estil neogòtic.\nVaixells cap a un nou món.\nSi t’avorreixes, ves llegint les inscripcions que hi ha arreu: a l’exterior, a terra, a les finestres, als vitralls i a les columnes. Són els noms de les persones que van realitzar donacions per fer realitat el somni d’un temple expiatori en aquesta pecadora ciutat.\nHi ha molts més personatges i símbols -religiosos i polítics-, tant a l’exterior com a l’interior del temple expiatori Sagrat Cor del Tibidabo, però ara no és el moment de comentar-los perquè no acabaríem mai.\nRostres de pedra.\nSituació: carretera de Vallvidrera, 111. Barcelona\nTibidabo: barcelona.cat – wikiwand.com\nLa història: tibidabo.salesianos.edu\nEl temple: wikiwand.com – elpandelospobres.com\nEl santíssim sagrament: aleph.org.mx\nCapelles d’adoració perpètua: adoracioneucaristicaperpetua.es\nTemples expiatoris: wikiwand.com\nEtiquetes: Barcelona, Enric Sagnier, mosaic, neogòtic, Sagrat Cor, santíssim sagrament, simbolisme, Temple Expiatori, Tibidabo\n← On tens lo tresor, allà tens lo cor\nDes de Cuba amb passió →


Georgios Grivas - Enciclopèdia Encydia-Wikilingue, de georgios grivas wikipedia\ngeorgios grivas - Wikilingue - Encydia\nGeorgios Grivas (Grec:Γεώργιος Γρίβας), (5 de juliol de 1898 - 27 de gener de 1974), va anar un militar i general de l'Exèrcit de Grècia. Era originari de Xipre, també conegut en l'EOKA pel nom de combat Digenis.\n4 Xipre Independent\n5 Retorn i Mort\nPrimers Anys Va néixer el 5 de juliol de 1898 en Chrysaliniotissa, Nicòsia, quart fill de Theodoros Grivas i de Kalomira Hadjimichael. Es va criar en Tricomo, districte de Famagusta, en una família de classe mitjana . Després de concórrer a l'escola en el seu llogaret, va fer el secundari en el Gimnàs de Panchipriota a Nicòsia (1909-15)\nEn 1916 deixa Xipre per estudiar en l'acadèmia militar d'Atenes . 1919, es gradua com a sotstinent, sent immediatament destinat al capdavant d'Àsia Menor.\nAls pocs mesos, juntament amb la 10ª divisió, en la qual Grivas servia, avança de Smyrna a Panormos i a Eski Sehir, travessa Prussa i el riu Sagarios, aconseguint 70 km d'Ankara . Allí aprèn els primers rudiments de la Guerra de Guerrilles en observar com a petits destacaments turcs, operant darrere de les línies gregues, causaven caos en les seves línies de comunicacions. Amb el retir de l'exèrcit grec de l'Àsia Menor en 1922, és enviat a Redestos, Thraki. És condecorat pel seu valor i promogut al grau de tinent. És seleccionat per estudiar en l'Acadèmia Militar Francesa i al seu retorn a Grècia passa a exercir els seus serveis en diversos llocs, incloent el d'instructor a l'Escola Militar. 1925, promogut a capità 1935, promogut a comandant. 1937, es casa a Atenes amb Vasiliki Deka, la filla d'un farmacèutic. Segona Guerra Mundial Amb el principi de la Segona Guerra Mundial, Grivas va ser transferit al comando de l'Exèrcit Grec, treballant en els plans de defensa del nord de Grècia. Dic 1940: tres mesos després que l'atac de Mussolini contra Grècia, Georgios Grivas, al seu requeriment, és transferit al capdavant albanès com a cap de personal de la 2ª divisió. Durant l'ocupació dels alemanys italians i búlgars a Grècia en la Segona Guerra Mundial, funda i condueix l'organització X, una organització de menor importància de la resistència composta d'oficials de l'exèrcit grec la influència del qual va ser limitada en rodalies d'Atenes . Durant els esdeveniments de desembre de 1944, l'Organització X va combatre juntament amb les forces de Britàniques i les forces lleials Gregues, per resistir les temptatives dels combatents d'EAM/ELAS de col·locar a Atenes sota el seu control. Finalitzada la Guerra Civil Grega, Grivas va fundar un partit polític i va intentar fallidament començar una carrera política.\nEOKA Al març de 1950, amb el suport de Makarios, Grivas torna a Xipre, com a líder de l'organització clandestina EOKA que apuntava forçar a Gran Bretanya abandonar l'illa i unir-la a Grècia. Digenis era el nom de guerra que Grivas va triar utilitzar com a líder d'EOKA. El seu origen es refereix a Digenis Akritas, heroi llegendari de cançons populars, membre de l'elite Akrites, protectors de la frontera de l'Imperi bizantí. La causa de l'enosis (unió de Xipre amb Grècia) era molt popular a la illa i en la mateixa Grècia. L'acció de l'EOKA va començar amb una proclama i una sèrie d'atacs amb bombes en les quatre majors ciutats i en instal·lacions militars a l'1 d'abril de 1955. Els objectius estratègics de la lluita encarada per l'EOKA eren els següents:\nCridar l'atenció internacional a l'opinió pública, especialment entre els aliats de Grècia.\nA través de l'acció permanent sobre els britànics a Xipre, que existeix una ferma determinació en l'objectiu, que no se cessarà en la seva recerca malgrat el sacrifici, i que s'està preparat per continuar fins que la diplomàcia internacional, especialment les Nacions Unides i Gran Bretanya, es vegin obligades a examinar la qüestió xipriota i abast una ràpida solució que satisfaci les expectatives del poble de la nació grega.\nNo s'ha d'esperar una derrota total de les forces xipriotes a la illa a través d'aquests procediments. La victòria ha de ser moral a través del desgast, l'amenaça, la confusió i exasperació de les forces britàniques.\nGrivas va dirigir les primeres operacions des del seu amagatall a Nicòsia però aviat ho va abandonar i es va traslladar a les muntanyes de Troodos per conduir els equips de guerrilla. Va escapar dues vegades a la captura després de ser envoltat pels forces britàniques en Spilia al desembre de 1955 i en proximitats del Monestir de Kikkos al maig de 1956. Un mes després, va deixar les muntanyes i va trobar refugi en Limassol des d'on va dirigir els aspectes militars i polítics de la lluita ja que Makarios, al març de 1956, va ser exiliat per les autoritats.\nAmb pamflets i operacions de l'EOKA que incloïen demostracions, incursions, sabotatge, bombes, atacs amb metralladora i emboscades, va aixecar l'esperit de la població portant a homes, dones i nens a actuar darrere de l'enosis. Les autoritats britàniques van respondre amb mesures d'emergències que van incloure tocs de queda, arrests, presó i pena de mort per ahorcamiento. Les tropes britàniques no estava entrenades per a aquest tipus de guerra. No obstant això, aquestes mesures van fallar a posar la situació novament sota control. A causa que les seves accions no solament buscaven la independència sinó també l'enosis, es va aconseguir l'oposició de la comunitat turc – xipriota (els quals es refusaven a viure en un país dominats pels grecs) i del govern turc (que no volia que Grècia Guanyi el control del Mediterrani Oriental i s'aproximi el litoral sud d'Anatolia ).\nL'adreça d'AKEL, partit comunista de Xipre, ha acusat a l'EOKA d'atacar a partidaris d'aquest partit. Van atribuir aquestes activitats a l'anticomunismo de Grivas i a un esforç de l'EOKA de limitar la influència del partit. Veterans de l'EOKA han negat aquestes demandes. Afirmen que EOKA va atacar solament als traïdors i a col·laboradors les activitats dels quals van comprometre directament als combatents de l'EOKA o van minar la lluita armada. La reacció turca i turc - xipriota a l'EOKA i a l'enosis va ser expressada per la fundació de l'organització subterrània TMT i la idea de TAKSIM (divisió de la illa en dues porcions Grec-Xipriotes i Turc-Xipriotes separades). Les negociacions inicials entre Grècia, el Regne Unit i Turquia, que posteriorment van incloure a representants del grec i turc - xipriota, condueixen a la creació d'un estat independent en 1960, la República de Xipre. Amb al signatura dels acords de Zurich i de Londres, a inicis de 1959 i la declaració de Xipre com a estat independent, Grivas va refusar al cessament del foc ja que el principal objectiu, l'enosis, no va ser aconseguit. Al març de 1959, Digenis va sortir del seu amagatall i es va traslladar a Atenes on ho van rebre com a un heroi i va ser condecorat amb els honors més alts pel Parlament Grec i l'acadèmia d'Atenes.\nXipre Independent Al desembre de 1963, la lluita es va iniciar novament a Xipre, aquesta vegada entre els greco - xipriotes i els turc - xipriotes. Grivas va utilitzar el seu renom per forçar al president Makarios i al govern grec a permetre el seu retorn i ser comandant militar a la illa. El seu atac a l'agost de 1964 contra forces del TMT en l'enclavament de Kokkina va donar lloc en l'esfondrament de negociacions entre els EE. UU., Grècia i Turquia per solucionar el conflicte, va provocar el bombament per la Força Àrea Turca a la regió de Tyrillias i la dimissió del comandant de la Guàrdia Nacional Xipriota, Georgios Karayiannis. Grivas va abandonar Xipre en 1967, després que una seriosa crisi quan la Guàrdia Nacional Xipriota, sota el seu comando, va atacar forces de TMT en el llogaret turc - xipriota de Kofinou.\nRetorn i Mort Grivas torna secretament des de Grècia a Xipre a l'agost de 1971, formant l'organització clandestina EOKA - B, una altra vegada amb l'objectiu de l'Enosis. Va contactar secretament amb Makarios però no van aconseguir un acord de cooperar. Grivas va començar a tractar d'enderrocar a Makarios amb l'ajuda de la "junta dels coronels" que governava Grècia en aquest llavors. El 27 de gener de 1974, Gregorios Grivas mor. Es trobava ocult en una casa a la ciutat de Limassol. Encara que se suposava un amagatall, aquest lloc era conegut per Makarios i gravades les seves converses telefòniques. La causa al·legada de la seva mort és aturada cardíaca, però alguns dels seus partidaris encara demanden que ho van assassinar. Els partidaris de Grivas van insistir perquè sigui el Bisbe de Pafos (favorable a Grivas), que havia estat apartat després de la seva participació en el cop eclesiàstic contra Makarios, oficiï en l'enterrament de Grivas. A causa que Makarios no hauria deixat que aquest Bisbe oficiés el funeral en la Catedral de Limassol, el funeral i l'enterrament va haver de realitzar-se en el jardí de la casa que havia estat l'amagatall de Grivas durant la lluita de l'EOKA (1955-1959). Milers de persones van participar del seu funeral en Limassol.\nLa seva tomba encara està allí. Un monument commemoratiu s'ha erigit en el lloc.\nFets Posteriors Amb prou feines sis mesos després de la mort de Grivas, la Junta dels Coronels va enderrocar a l'Arquebisbe Makarios. El Cop d'estat contra el Govern de Makarios del 15 de juliol de 1974, va ser executat per les forces de la Guàrdia Nacional Xipriota sota instruccions directes de Grècia. S'ha dit que la intenció inicial era incloure EOKA B en el seu planejament, però no hi ha evidència concreta per verificar tal asseveració. En qualsevol cas, per una sèrie de coincidències, el 18 de juny de 1974, la policia va descobrir l'amagatall del capdavanter xipriota Lefteris Papadopoulos de l'EOKA - B i ho va arrestar juntament amb molts capdavanteres d'organització. Aquest era el bufo final a l'organització que ja havia estat afeblida seriosament per un nombre d'èxits policials així com el fet que l'adreça històrica de l'EOKA - B havia abandonat l'organització. No obstant això, molts dels seus actius membres van participar en el cop militar després d'est comencés. El cop va ser seguit el 20 de juliol per la invasió militar turca de Xipre (Operació Àtila).\nLectura Complementària La Guerra de Guerrilles (en anglès)\nCategories: Història de Xipre | Historia de Grècia moderna


Teatre | ESC Quatre Vents\nTeatre musical, Matilda\nAquesta vegada us proposo que mireu un tros d’una obra de teatre musical.\nEl teatre musical és un tipus de teatre que consisteix en interpretar, cantar i ballar, tot a la vegada.\nL’obra que he escollit és Matilda -que segurament la coneixeu perquè potser heu llegit el llibre o heu mirat la pel·lícula- i és un espectacle de Broadway, el lloc on es fan els millors musicals i els més espectaculars. En aquest cas, a més a més, és un tros que van fer durant la gala dels premis Tony, els més importants del teatre (com els Oscar de cinema).\nEspero que ho gaudiu i, fins i tot, us animeu a cantar i ballar una estona!\nTeatre curs 2019-20 0\nTeatre d’ombres: La llegenda de Sant Jordi\nCom que demà és Sant Jordi, us proposo una llegenda de Sant Jordi feta amb teatre d’ombres.\nEl teatre d’ombres consisteix en col·locar les mans entre una font de llum i una pantalla o paret, de manera que la posició i el moviment de les mans projecta ombres a la pantalla que representen figures estàtiques o en moviment. A vegades, en comptes de les mans s’utilitzen titelles, com veureu en aquest vídeo.\nEspero que el gaudiu i a veure si us atreviu a provar-ho des de casa.\nTeatre curs 2019-20, Teatre 0\nVisionat d’una escena d’El Tricicle\nDes de l’assignatura de teatre, us proposo que visioneu un petit sketch de la companyia teatral El Tricicle:\nperquè passeu una bona estona veient com van al dentista. Veureu que és una companyia que es dedica a la pantomima, això vol dir que fan teatre de gest i que només ocasionalment poden utilitzar algun monosíl·lab per comunicar-se.\nSi us hi atreviu, també us proposo que us imagineu el diàleg que tindrien aquests tres personatges si parlessin.\nEspero veure’ns aviat!